Du bør være opmærksom på belægningen på dine bremseklodser, og det er helt nødvendigt, at du har ekstra klodser med, som kan skiftes undervejs. Ellers er det vigtigt, du kan dosere dine bremser ordentligt.
Kan du ikke selv servicere dine bremser – så lad en fagmand tjekke dem hjemmefra.
Når du kører lange passager nedad, er det vigtigt, du ikke bremser kontinuerligt, men hele tiden skifter mellem at bremse og ikke bremse – så undgår du, at bremserne bliver for varme og måske pludselig holder op med at fungere.
Og endelig, brug forbremsen meget, den har langt større effekt end bag bremsen, men gør det forsigtigt i forhold til underlaget, så du ikke skrider. Brug kun forbremsen når du kører lige ud.